FI Euroopan unionin virallinen lehti C 338/149

KERTOMUS

Euroopan koulutussäätiön tilinpäätöksestä varainhoitovuodelta 2009 sekä säätiön vastaukset

2010/C 338/26

SISÄLLYS

Kohta Sivu JOHDANTO … 1–2 150 TARKASTUSLAUSUMA … 3–12 150 TALOUSARVIO- JA VARAINHALLINTOA KOSKEVAT HUOMAUTUKSET … 13 151 Taulukko … 152 Säätiön vastaukset … 154

JOHDANTO

1. Euroopan koulutussäätiö (jäljempänä ’säätiö’) perustettiin neuvoston asetuksella (ETY) N:o 1360/1990 (1). Torinossa sijaitsevan säätiön tehtävänä on tukea ammatillisen koulutuksen uudistamista Euroopan unionin kumppanimaissa. Tätä varten säätiö avustaa komissiota Phare-, Tacis-, Cards- ja Meda-ohjelmien toteuttamisessa (2).

2. Säätiön talousarvio oli 19,1 miljoonaa euroa varainhoitovuonna 2009, kun se edellisenä vuonna oli 19,2 miljoonaa euroa. Säätiössä työskenteli vuoden lopussa 123 henkilöä, edellisenä vuonna henkilöstön määrä oli 124.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Talousarvion laadintamenettelyt eivät olleet riittävän tiukat, minkä seurauksena tehtiin huomattavan paljon määrärahasiirtoja (12). Jotkin siirroista johtivat siihen, että samat budjettikohdat vuoroin kasvoivat, vuoroin pienenivät (13). Osastosta 1 – Henkilöstömenot – siirrettiin yli 0,7 miljoonaa euroa osastoon 3 – Toimintamenot. Varainhoitovuodelle 2010 siirrettyjen määrärahojen määrää voitiin näin lisätä ja komissiolle takaisin maksettava määrä väheni. Hallitusta ei vastoin voimassa olevia sääntöjä pyydetty hyväksymään tiettyjä määrärahasiirtoja (14). Lisäksi talousarviota ei ole esitetty säätiön varainhoitoasetuksessa vaaditulla tavalla (15).

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan koulutussäätiö (Torino) Perussopimuksen mukainen unionin toimivalta Säätiön toimivaltuudet (neuvoston asetus (ETY) N:o 1360/1990) Hallinto Säätiön resurssit vuonna 2009 (vuoden 2008 tiedot) Tuotteet ja palvelut vuonna 2009 Unioni ja jäsenvaltiot edistävät yhteistyötä kolmansien maiden sekä ammatillisen koulutuksen alalla toimivaltaisten kansainvälisten järjestöjen kanssa. (Euroopan unionin toiminnasta tehty sopimus, 166 artiklan 3 kohta) Tavoitteet — Euroopan unionin ulkosuhdepolitiikan yhteydessä edistää henkisen pääoman kehittämistä seuraavissa maissa: maissa, jotka voivat saada tukea asetusten (EY) N:o 1085/2006 ja (EY) N:o 1638/2006 sekä myöhempien asiaan liittyvien säädösten nojalla; muissa maissa, jotka säätiön hallitus nimeää jäsentensä kahden kolmasosan enemmistön kannattaman ehdotuksen ja komission lausunnon perusteella ja jotka kuuluvat sellaisen unionin säädöksen tai kansainvälisen sopimuksen piiriin, jonka soveltamisalaan sisältyy henkisen pääoman kehittäminen, ja käytettävissä olevien varojen puitteissa. — Kyseisessä asetuksessa ”henkisen pääoman kehittämisellä” tarkoitetaan työtä, jolla edistetään yksilön taitojen ja osaamisen elinikäistä kehittämistä parantamalla ammatillisen koulutuksen järjestelmiä. Tehtävät Saavuttaakseen tavoitteensa sekä hallitukselle annettuja toimivaltuuksia noudattaen ja unionin tasolla määritettyjen yleisten suuntaviivojen mukaisesti säätiö: — tarjoaa tietoa, politiikka-analyysejä ja neuvoja, jotka koskevat henkisen pääoman kehittämiseen liittyviä kysymyksiä kumppanimaissa — edistää kansallisilla ja paikallisilla työmarkkinoilla tarvittavien taitojen tuntemusta ja analyysiä — tukee kumppanimaissa toimivien sidosryhmien pyrkimyksiä lisätä henkisen pääoman kehittämiseen liittyviä valmiuksiaan — edesauttaa tiedon- ja kokemustenvaihtoa niiden avunantajien kesken, jotka toimivat henkisen pääoman kehittämistoimien uudistamisen parissa kumppanimaissa — tukee niiden toimien toteuttamista, jolla unioni avustaa kumppanimaita henkisen pääoman kehittämisessä — levittää henkisen pääoman kehittämiseen liittyviä tietoja ja edistää siihen liittyvää verkottumista ja kokemusten ja hyvien toimintamallien vaihtoa Euroopan unionin ja kumppanimaiden kesken ja toisaalta kumppanimaiden keskuudessa — osallistuu komission pyynnöstä kumppanimaille annettavan koulutusavun yleisen vaikuttavuuden analysointiin — hoitaa hallituksen ja komission sopimia tehtäviä tämän asetuksen yleisissä rajoissa. 1 — Hallitus — Yksi edustaja kustakin jäsenvaltiosta — kolme komission edustajaa — kolme Euroopan parlamentin nimeämää asiantuntijaa, jotka eivät osallistu äänestyksiin. — Lisäksi kolme kumppanimaiden edustajaa voi osallistua hallituksen kokouksiin tarkkailijoina. 2 — Johtaja — Hallitus nimeää johtajan komission ehdotuksesta. 3 — Ulkoinen tarkastus Tilintarkastustuomioistuin 4 — Sisäinen tarkastus Komission sisäisen tarkastuksen osasto 5 — Vastuuvapauden myöntävä viranomainen Parlamentti myöntää vastuuvapauden neuvoston suosituksesta. Talousarvio 19,1 (19,2) miljoonaa euroa, josta 18,8 (18) miljoonaa euroa komission tukea ja 0,3 (1,2) miljoonaa euroa käyttötarkoitukseensa sidottuja tuloja muilta elimiltä. Henkilöstö 31.12.2009 — Henkilöstötaulukossa 96 (96) väliaikaista tointa, joista täytettyjä 86 (86). — Muu henkilöstö: 37 (38) tointa (ylimääräinen, paikallinen ja sopimussuhteinen henkilöstö jne.). — Yhteensä: 123 (124) henkilöstön jäsentä, joiden osalta tehtävät jakaantuvat seuraavasti: — operatiiviset tehtävät: 64 (64) — hallinnolliset tehtävät: 40,5 (38,5) — sekalaiset tehtävät: 20,5 (21,5). Toiminta Säätiön toiminta kattaa useita aloja: ammatillinen peruskoulutus, elinikäinen oppiminen, täydennyskoulutus (aikuisille), yrityksissä toteutettava henkilöstökoulutus, työllisyyspolitiikat, työttömille järjestettävä koulutus, köyhyyden lievittäminen ja yhteiskunnallinen sopeuttaminen sekä paikalliskehitystä edistävä koulutus. Komissiota tukevat toimet Vuonna 2009 säätiö sai komissiolta 101 suoraa hakemusta. Kaikista hakemuksista 56 prosenttia koski IPAa (hakemuksia hieman aiempaa vähemmän), 40 prosenttia koski ENPIä (hakemuksia hieman aiempaa enemmän) ja 4 prosenttia koski DCI:tä (hakemuksia huomattavasti aiempaa vähemmän). Komissio pyysi säätiötä tukemaan toimia, joilla unioni avustaa kumppanimaita. Hakemukset koskivat useimmiten toimintaohjeita (22 %), hankkeiden määrittelemistä (21 %), käynnissä olevien hankkeiden sisällön tarkastamista (16 %) ja osallistumista monivuotiseen ohjelmatyöhön (12 %). Tyytyväisyysaste komissiossa: 62 prosenttia vastanneista piti säätiön toiminnan laatua erittäin hyvänä / toimintaa erittäin hyödyllisenä ja 25 prosenttia hyvänä/hyödyllisenä. Toiminta luokitellaan tuotoksina seuraavasti: Toimintapoliittiset selvitykset ja analyysit: 23 tuotosta 13 (IPA), 6 (ENPI), 4 (DCI) Toimintavalmiuksien kehittäminen: 67 tuotosta 20 (IPA), 31 (ENPI), 16 (DCI) Ohjelmatyöjakson tukeminen: 30 tuotosta 14 (IPA), 10 (ENPI), 6 (DCI) Tiedonlevitys ja verkostoituminen: 22 tuotosta 8 (IPA), 10 (ENPI), 4 (DCI) Toimintalähtöistä oppimista koskeva tutkimus: 13 tuotosta 13 (ILP) Yhteensä: 55 (IPA), 57 (ENPI), 30 (DCI), 13 (ILP) 155 tuotosta IPA: Liittymistä valmisteleva tukiväline ENPI: Eurooppalainen naapuruuden ja kumppanuuden väline DCI: Kehitysyhteistyön rahoitusväline ILP: Innovaatio- ja oppimisohjelmat Lähde: Säätiön toimittamat tiedot.

KOULUTUSSÄÄTIÖN VASTAUKSET 13. Koulutussäätiön vuoden 2009 talousarvion suunnitteluun ja toteuttamiseen vaikuttivat viraston oikeudellisen perustan tarkistamisen viivästyminen (16) ja viime hetkellä peruttu 2 miljoonan euron varaus, jonka Euroopan parlamentti oli osoittanut sen talousarvion osastoihin I ja II. Koulutussäätiön näkymät vuodelle 2010 ovat aiempaa vakaammat. Koulutussäätiö on jo ryhtynyt seuraamaan ja valvomaan tiukemmin talousarviosiirtoja vähentääkseen näiden siirtojen määrää sekä ryhtynyt valmistelemaan toimia talousarviosuunnittelun ja varainhoitovuotta 2011 koskevien ennusteiden vahvistamiseksi. Koulutussäätiö soveltaa siirtoihin tilintarkastustuomioistuimen havainnon mukaisesti varainhoitoasetuksen tiukempaa tulkintaa. Koulutussäätiö alkaa julkaista varainhoitoasetuksen 31 artiklan 2 kohdan c alakohdan mukaista maksuaikataulua vuoden 2010 korjaavan lisätalousarvion myötä.

(1) EYVL L 131, 23.5.1990, s. 1.

(2) Taulukossa esitetään tiedotustarkoituksessa yhteenveto säätiön vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan säätiön varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 14. kesäkuuta 2010 ja tilintarkastustuomioistuin vastaanotti sen 24. kesäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja http://www.etf.europa.eu/Archive.

(12) Varainhoitovuonna 2009 tehtiin 37 määrärahasiirtoa.

(13) Talousarvion alamomenttia 1100 – Palkat – vähennettiin ja lisättiin jopa yhdeksällä eri päätöksellä.

(14) Hallitus ei ollut hyväksynyt kahta sellaista talousarvion osastojen välistä määrärahasiirtoa, jotka ylittivät kymmenen prosenttia varainhoitovuoden määrärahoista.

(15) Talousarviossa on esitettävä yhteenveto niiden tulevina varainhoitovuosina suoritettavien maksujen erääntymisaikatauluista, jotka perustuvat aiempina varainhoitovuosina tehtyihin talousarviositoumuksiin (säätiön varainhoitoasetuksen 31 artiklan 2 kohdan mukaisesti).

(16) Euroopan parlamentin ja neuvoston asetus (EY) N:o 1339/2008, annettu 16 päivänä joulukuuta 2008, Euroopan koulutussäätiön perustamisesta (EUVL L 354, 31.12.2008, s. 82).